השייח' משעל אל-ג'אבר א-סבאח, אמיר כווית, נשא היום נאום לאומה לכבוד עשרת ימי חודש רמדאן האחרונים. בדבריו התייחס להקפאת הפרלמנט במדינה ולגל שלילת האזרחויות במדינה (42,000 בני אדם איבדו את אזרחותם הכוויתית בחצי השנה האחרונה) ואמר "נתפלל לאל כדי שיעזור לנו להחזיר את כווית לתושביה המקוריים, נקייה, ללא כל הפגמים והכתמים שנתפסו בה, ונדגיש כי השעיית מספר סעיפים בחוקה, נועדו כדי לרפא מחלת שרירים שפגעה בגופנו דרך ביצוע הההליך הדמוקרטי, ובכך פגע בכווית, ונשיב את ההליך הזה (דמוקרטיה) בלבוש החדש שלה". עוד טען כי "מחוללי הריב והמדון" מנסים באמצעות סוגיית האזרחויות "לטרוף את הקלפים, להפיץ שמועות ולסלף אמירות כדי לפגוע באחדות שורותנו, ולזרוע ספקות בהחלטות שקיבלנו בסוגיות אלו", והבטיח לקבל "החלטות צודקות" בנוגע לסוגיית שלילת האזרחויות @OmerShahar123